Tarvastu Karikal stardivad ka vaatemängulised SSV-d
#000000
Tarvastu Karika kolmandal etapil laupäeval, 8. aprillil Raassilla uuel rajal stardivad lisaks n-ö tavapärastele klassidele ka SSV-bagid.
#000002
SSV-d ei ole varem Raassilla uuel rajal võistelnud. “Tarvastu Karikal võistlesid need mitu aastat tagasi vanal rajal, kuid uut rada proovivad SSV-d esmakordselt,” rääkis Peeter Peek Tarvastu Motoklubist. Sarnaselt teisele etapile võistlevad laupäeval lisaks rahvasprindi ja -krossi tavaklassidele ka kaherattaveolised vabaklassi autod ja Xtrem-krosskardid.
#000003
Täna/kolmapäeva hommikuse seisuga on Tarvastu Karika kolmandale etapile end kirja pannud 114 võistlejat, registreerimine jätkub 6. aprilli kell 19.00-ni. Laupäeval algab esimene võistlussõit kell 9.35.
#000004
Raassilla rajale on võidusõitjatele ja fännidel minna viiel nädalavahetusel järjest: 8. aprilli sõidetakse Tarvastu Karika etapp, 15. aprillil toimub rallikrossi Eesti meistrivõistluste ametlik treeningpäev, 21. aprillil raja avamine, 29. aprillil rallikrossi Eesti meistrivõistluste esimene etapp ja 5.-6. maini drifti Eesti meistrivõistluste avaetapp.
#000005
Raassilla raja ümberehitustööd algasid 24. mail 2022, tänaseks on sellest saanud Eesti kaasaegseim rallikrossirada. Raja pinnakate on tänu oma koostisele hooldusvaba, tagades efektiivsema võistluskorralduse ja sujuvamad sõidud. Raja pikkus on 987 meetrit ja minimaalne laius 10 meetrit.
#000007
EAL hooaja lõpetamine toimub 13. jaanuaril ERM-is
#000009
Rally Estonia meeskond istutas koos partnerite ja RMK-ga koostöös 4300 puud
#000010
FOTOD. Libatse rahvasprint pani sõitjad tõsiselt proovile
#000012
Nädalavahetus autospordis: rallikross ja rahvasprint Eestis, eestlaste välisstardid
#000014